
RESALI MUDA 

ABSTRAK 

Enakmen Tanah Rizab Melayu (ERM) adalah satu set undang-undang tanah khusus 
kepada orang Melayu bertujuan melindungi kepentingan tanah orang Melayu. Terdapat 
tiga kategori ‘orang’ (orang semulajadi dan orang jadian) yang boleh terlibat dalam 
ERM, iaitu, Melayu Dejinisi, Melayu Polisi dan Bukan Melayu. Entiti-entiti dalam 
kategori Melayu Polisi dan Bukan Melayu diberikan keupayaan untuk menyertai ERM 
dalam pelbagai kapasiti berbeza yang dinyatakan dalam peruntukan ERM itu sendiri. 
Perbezaan ini disebabkan oleh ketidakseragaman pelaksanaan kuasa penentuan oleh 
Pihak Berkuasa Negeri (PBN) berkenaan. Setiap negeri melaksanakan kuasa secara 
tersendiri dan pelaksanaan bidangkuasa yang tidak seragam antara negeri ini telah 
membawa kepada kecelaruan ERMitu sendiri. Satu usaha holistik perlu dilakukan segera 
bagi tujuan penyeragaman kaedah penetapan ketiga-tiga kategori Melayu dalam ERM. 

Katakunci: Melayu dejinisi; Melayu polisi; bukan Melayu; kapasiti berbeza penentuan 

entiti; pihak berkuasa negeri. 



ABSTRACT 

The Malay Reservation Enactment (MRE) is a set oj special land legislation for the Malays 
with the purpose of protecting their interest in land. There are three categories of ‘persons ’ 
(both natural and legal persons) who could lawjully participate in the MRE, namely, the 
dejinitive Malay, the Policy Malay and Non-Malay. Persons coming within the category of 
‘Policy Malay and Non Malay’ are able to participate in the MRE in dijjerent capacities 
enunciated therein. The dijjerences among them are due to the disparity in power exercised 
by the state authority. Each state exercises the power independently and quite dijjerently 
jrom each other and hence muddles the implementation of the MRE. Holistic ejjorts should 
be made to ensure the unijormity oj the procedures of determining entity and capacity of 
each of the categories of persons that can lawjuUy be involved in the MRE. 

Keywords: dejinitive Malay; policy Malay; non-Malay; dijjerent capacities; entity deter- 
minations; state authority. 



130 



Jurnal Undang-Unda 



PENDAHULUAN 

Enakmen Rizab Melayu (ERM) merupakan' undang— undang tanah khusus 1 
berkuatkuasa selari dengan undang-undang umum yang terpakai secara seragam dp 
Semenanjung Malaysia iaitu Kanun Tanah Negara 1965. Ia terletak dalam bidangkuasal 
kerajaan negeri. Ia beroperasi sebagai satu contoh pemakaian maksim “generalia ! 
specialibus non derogant”. 2 Adalah tidak mudah untuk memahami delinisi dan konsep 
Melayu walau pun hanya dalam konteks ERM. Apatah lagi memahami ERM beroperasi 
dalam konteks kesemua Sembilan ERM yang ada sekarang dan pemakaian kepada 9 buah 
negeri. Perkataan “Melayu” sahaja mempunyai 9 definisi, mekanisma Melayu pula 
berbagai-bagai. ERM pertama digubal Inggeris ialah ERM 19 13. 3 Setelah 20 tahun 
dilaksanakan ERM 1913 dimansuhkan dan diganti dengan ERM 1933 4 Kemudiannya 
ERM 1933 ini telah dipinda pada tahun 1934 dipakaikan kepada semua NMB dan dikenali 
sebagai ERM Bab 142. Negeri-negeri Melayu Tidak bersekutu (NMTB ) iaitu Kelantan, 
Kedah, Perlis, Johor dan Terengganu juga mengadakan ERM masing-masing. 

Artikel ini cuba mengupas siapakah orang Melayu dalam ERM dan orang yang I 
dibenarkan menyertai ERM menurut kandungan ERM masing-masing. Adakah ERM 
hanya khusus untuk orang Melayu atau lebih daripada itu. 



SEJARAH PENGGUBALAN DAN PEMAKAIAN ERM 



Enakmen Rizab Melayu digubal Inggeris bagi menghalang kehilangan tanah milik orang 
Melayu kepada bangsa pendatang. Pada November 1912 Majlis Mesyuarat Persekutuan 
telah membincangkan draf mengenai ERM ini. Pada 25 November 1913, draf itu 



1 ERM adalah undang-undang tanah Inggeris yang digubal dan dikuatkuasakan kepada penduduk asal negara iaitu 
orang Melayu dengan tujuan mengelak tanah kepunyaan penduduk asal (Melayu) daripada jatuh ke tangan 
penduduk mendatang. Orang Melayu yang dimaksudkan itu diberikan definisi dalam ERM. 

2 Mahkamah Rayuan dalam kes Wan Khairani Wan Mahmood v Ismail Mohamad & Anor 582 [2007] 6 CLJ 582 
pada muka surat 607 memetik prinsip dalam kes Harshad S. Mehta and Others v. State of Maharashtra [2001] 8 
SCC 257 yang menjelaskan maksim leges posteriors priores contrarias abrogant (later laws abrogate earlier 
contrary laws). This is, however, subject to the exception embodies in the maxim generalia specialibus non 
derogant (a general provision does not derogate from a special one). Jadi ERM mengatasi KTN 1965 mengikut 
prinsip ini. 

Dalam kes Asia Commercial (M) Sdn. Bhd v Pemungut Hasil Tanah, timbul masalah yang dikatakan di atas. 
Tanah di dalam kes ini adalah tanah TRM yang diisytiharkan di bawah ERM 1913. la tidak di “endorse” kan 
sebagai “Pegangan Melayu” apabila ERM 1933 berkuatkuasa (kerana tidak mandatori). Pembeli tanah TRM itu 
kemudian menggadaikan kepada plaintif dan sebelum gadaian, pihak plaintif telah membuat carian di Pejabat 
Tanah dan didapati tiada catitan “Tanah Pegangan Melayu” pada DHD. Plaintif percaya ia bukan tanah TRM. 
Apabila berlaku kemungkiran peminjam, plaintif ingin mendapatkan perintah Mahkamah untuk melelong tanah 
tersebut. Tetapi kemudian diketahui bahawa tanah tersebut adalah TRM di mana plaintif tidak berhak untuk 
memegang gadaian tanah tersebut. Plaintif menghujahkan bahawa adalah mencukupi untuk menyemak status 
tanah itu di pejabat Tanah kerana untuk mencari lebih daripada itu akan berlawanan dengan “prinsip cermin atau 
tabir” di bawah sistem Torrens. Bagaimanapun Hakim Wan Hamzah mengatakan bahawa ini adalah satu kes di 
mana prinsip umum Kanun Tanah tidak terpakai kepada undang-undang khusus (prinsip generalia specialibus non 
derogant”). Plaintif tetap tidak sah untuk memegang gadaian tanah tersebut. 

3 Enakmen Rizab Melayu 1913 dikuatkuasakan pada 1 Januari 1914. 

4 No. 30Tahun 1933. Berkuatkuasa pada 15 Disember 1933. 

diluluskan dan menjadi “Enakmen Tanah Rizab Melayu ,1913 dan dikuatkuasakan pada 1 
Januari 1914 di Negeri-Negeri Melayu Bersekutu (NMB) iaitu Perak, Selangor, Negeri 
Sembilan dan Pahang. 5 

Bagaimanapun ERM 1913 gagal dari segi pelaksanaan kerana kehilanagan tanah 
orang Melayu masih berterusan terutama melalui gadaian dan penjualan secara Surat 
Kuasa Wakil. Pada akhir tahun 1930 satu Jawatankuasa dibentuk untuk mengkaji dan 
menyediakan laporan ke atas pelaksanaan ERM 1913 dan kemungkinan pindaan dibuat 
kepada ERM 1913. Satu laporan telah dikeluarkan oleh Jawatankuasa ini pada,21Disember 
1931 atas nama “Report of the Malay Reservation Committee”. 6 Berdasarkan laporan ini 
keputusan diambil untuk menggubal undang-undang baru bagi menggantikan ERM 1913 
ini. 7 Satu draf baru telah disediakan oleh penasihat undang-undang kepada NMB dan 
Majlis Mesyuarat Persekutuan telah membincangkan draf ini dengan panjang lebar dan 
kemudian meluluskan draf ini sebagai ERM 1933. 8 ERM 1933 kemudiannya telah dipinda 
pada tahun 1934 dengan pindaan No.8 Tahun 1934 dan dipakaikan kepada semua NMB 
dan dikenali sebagai ERM Bab 142. Ia dipanjangkan kepada Wilayah Persekutuan Kuala 
Lumpur apabila Kuala Lumpur dijadikan Wilayah Persekutuan pada 1972. 

Negeri-negeri lain (iaitu Negeri -Negeri Melayu Tidak Bersekutu) kemudiannya turut 
mengujudkan ERM mereka masing-masing iaitu :- 

a) ERM Kelantan 1930 9 

b) ERM Kedah 1931 10 

c) ERM Perlis 1935 11 

d) ERM Johor 1936 12 

e) ERM Terengganu 1941 

Penggubalan ERM bagi NMTB dengan meniru rangka ERM 1913 ataupun ERM 
1933. Kelantan, Kedah dan Perlis mengguna pakai ERM 1913 sebagai acuan sementara 
Johor dan Terengganu mengguna pakai ERM 1933. 13 Inggeris tidak mengadakan apa-apa 
ERM di Pulau Pinang, Singapura dan Melaka. 14 



5 No. 15 Tahun 1913. 

6 Laporan ini antara lain menyatakan “untuk menghalang penjualan tanah oleh orang Melayu, maka pinjaman 
harus disediakan untuk orang Melayu” dan mencadangkan agar cagaran dibenarkan kepada syarikat kerajaan, 
Syarikat Kerjasama, Syarikat-syarikat Melayu dan kerajaan sendiri. Kandungan repot Hal. 1-2. 

7 Bermakna untuk memansuhkan ERM 1913. 

8 Berkuat kuasa pada 15 Disember 1933. 

9 No. 1 8 Tahun 1930. 

10 Enakmen no. 63 Tahun 1931. 

11 Enakmen No. 7 Tahun 1353(H) (1935). 

12 EnakmenNo. 1 Tahun 1936. 

13 Dilihat dari bentuk dan kandungan ERM dinegeri tersebut berbanding dengan bentuk dan kandungan ERM 
1913 dan ERM 1913 dan Bab 142. 

14 Bagaimanapun orang-orang Melayu di Melaka dilindungi oleh “ Malacca Land Customary Rights Ordinance 
of 1 880 ” dan kemudiannya diganti oleh National Land Code ( Penang and Malacca Titles ) Act 1 963. DI bawah 
Akta ini bagi tanah pertanian bagi Tanah adat Melaka boleh di sewakan untuk tempoh 30 tahun kepada bukan 
Melayu. 

MELAYU DALAM ERM 

Daripada peruntukan dan mekanisme ERM terdapat dua jenis Melayu yang terlibat iaitu 
Melayu yang boleh dikelaskan sebagai Melayu Definisi dan Melayu Polisi. Tetapi terdapat 
juga Bukan Melayu yang dibolehkan menjalankan sesuatu urusan secara spesifik yang 
dinyatakan dalam pemntukan ERM itu sendiri. 15 

Perkataan “Melayu Definisi” dan “Melayu Polisi” ini tidak dinyatakan dalatn 
mana-mana ERM, tetapi memudahkan pengkajian konsep Melayu, ia dikelaskan bagi 
menggambarkan dua jenis “Melayu” yang beroperasi di dalam ERM masa kini. Adalah 
jelas bahawa perkembangan jenis Melayu ini timbul dalam masa perjalanan ERM (bukan 
timbul serentak) dan dikatakan perlu bagi menjadikan ERM ini lebih praktikal melalui 
tempoh masa pelaksanaannya. Ia juga mempakan perkembangan dasar pemerintah yang 
kemudiannnya dimasukkan dalam ERM sebagai pindaan terutama apa yang dimaksudkan 
sebagai “Melayu Polisi”. 

Kedua-dua Melayu Definisi dan Melayu Polisi ini tidak seragam dari segi 
mekanisma dan pelaksanaannya. Dalam definisi Melayu dalam ERM buat masa ini 
terdapat 6 buah definisi yang berbeza dan Melayu Polisi pula terdapat 10 pemakaian yang 
berbeza. Bagaimanapun, keselumhannya Enakmen-Enakmen Rizab Melayu negeri-negeri 
mempemntukkan bahawa apabila berlaku apa-apa keraguan sama ada seorang itu Melayu 
atau sebaliknya, perkara itu hendaklah dimjukkan kepada Raja Dalam Mesyuarat atau 
pihak Berkuasa Negeri untuk membuat keputusan dan keputusan yang dibuat adalah 
muktamad. 1 6 

Selain daripada itu, pihak yang boleh mengambil bahagian dalam ERM tidak 
terhad kepada mereka yang dinyatakan dalam definisi sahaja tetapi juga terdapat dalam 
mekanisme lain. Mekanisme lain yang dimaksudkan itu ialah seperti pemntukan yang 
memberi kuasa kepada Raja Dalam Mesyuarat untuk menerima entiti lain sebagai Melayu, 
juga ada pemntukan menerima entiti lain bagi menerima milikan tanah TRM, membuat 
umsniaga dalam TRM dan sebagainya. Ini bermakna ada orang Melayu bukan semulajadi 
dibenarkan menyertai ERM dan juga ada Bukan Melayu yang dibenarkan menyertai ERM. 
Contoh yang jelas ialah ERM Kedah dan Perlis menerima orang Siam seperti mana Melayu 
sedangkan mereka Bukan Melayu. 

KONSEP MELAYU DALAM ERM 

Meneliti peruntukan ERM sama ada ERM Bab 142 dan ERM bagi Kedah, Perlis, Kelantan, 
Terengganu dan Johor, Melayu Definisi dan Melayu Polisi ditentukan secara berikut: 

(i) Melayu Definisi, ditentukan melalui definisi “Melayu” di dalam ERM 
yang mana sesuatu negeri itu berada. 

15 Dalam kes Tan Hong Chit v Lim Kim Wan [1964] MLJ 1 13. Mahkamah menghuraikan bahawa dalam sesuatu 
TRM boleh terdapat tiga jenis tanah iaitu tanah kerajaan, tanah yang di miliki oleh orang Melayu dan tanah yang 
di miliki oleh Bukan Melayu. 

16 Pihak Berkuasa Negeri - Lihat seksyen 20 ERM Bab 142, Seksyen 22 ERM Johor, Seksyen 13 ERM Kelantan. 
Bagi Raja Dalam Mesyuarat- Lihat seksyen 17 ERM Kedah, seksyen 18 ERM Perlis. Seksyen 22 ERM 
Terengganu. 

(ii) Melayu Polisi pula ditentukan melalui peruntukan di dalam ERM itu 
bagaimana entiti selain Melayu Detinisi diberi “keupayaan” untuk 
mengambil bahagian dalam mekariisme ERM. Kemudian entiti ini akan 
“disifatkan sebagai Melayu” dalam peruntukan yang memberi keupayaan 
itu. 

Selain daripada itu terdapat satu kategori yang langsung tidak mempunyai kaitan 
dengan “Melayu” tetapi diberikan keupayaan yang sama seperti orang Melayu iaitu Orang 
Siam dalam ERM Kedah dan Perlis dan “manusia jadian” (entiti seperti Badan, Syarikat, 
Pertubuhan dan Persatuan) yang diberikan keupayaan dalam ERM tanpa memberikan 
dehnisi kepada entiti ini. Entiti ini ialah entiti Bukan Melayu yang diberi keupayaan untuk 
menyertai ERM. 

Jadi dalam ERM terdapat tiga jenis entiti yang boleh mengambil bahagian dalam 
mekanisme ERM iaitu- 

(i) Melayu Defmisi, 

(ii) Melayu Polisi dan 

(iii) Bukan Melayu dalam keadaan tertentu. 

MELAYU DEFINISI 

Melayu Defmisi adalah apa yang teijatuh dalam defmisi Melayu dalam ERM. Definisi 
Melayu merujuk kepada satu rumpun bangsa manusia yang mendiami “kepulauan 
Melayu” yang memiliki kriteria tertentu iaitu berbangsa Melayu atau keturunannnya, 
bertutur bahasa Melayu atau bahasa Malayan dan beragama Islam. 17 Bagaimanapun 
selepas Merdeka, walau pun definisi dalam ERM tidak berubah tetapi hanya terhad kepada 
orang Melayu warga negara Malaysia sahaja. 18 

DeEnisi Melayu di dalam ERM adalah seperti gambar rajah berikut: 

Jadual 1 : Melayu Dejinisi dalam ERM (NMB dan NMTB) 



Bil 


ERM 


Melayu Definisi 


seks 

yen 


Catatan 




ERM 
Bab 142 


“Siapa sahaja yang berbangsa Malayan, 
secara kebiasaan bercakap bahasa 
Melayu atau bahasa Malayan yang lain 
danmenganut agamalslam 


s.2 





1 7 Detinisi Melayu dalam ERM 1913. 

18 Setelah Merdeka, ERM dikekalkan dan peruntukan khusus mengenainya dimasukkan di dalam Perlembagaan 
Persekutuan, setiap negeri diberikan kebebasan mengadakan atau meneruskan ERM masing-masing dan 
diberikan kebebasan untuk menggubal undang-undang mengenai Rizab Melayu. Keperluan warga negara tidak 
terdapat dalam ERM tetapi ditahami dari peruntukan Perlembagaan Persekutuan, Perkara 89(6). 




134 



Jurnal Undang-Undan . 



2 


ERM 

Kelantan 


‘Melayu ertinya seseorang yang berasal 
dari mana-mana bangsa “Malayan” yang 
bercakap mana-mana bahasa Malayan 
dan menganut Ugama Muhamad, dan 
hendaklah termasuk:- a) Majlis Agama 
Islam dan (b) Pegawai Pemegang Harta 
apabila bertindak sebagai Pentadbir atau 
Pemegang Amanah bagi harta pusaka 
simati orang Melayu. 


s.2 


Kelantan 

memasukkan syarat 
“natif kelantan” 
sebagai syarat 
memiliki tanah 
termasuk tanah 
dalam ERM 
Kelantan. 


3 


ERM 

Kedah 


‘Melayu’ ertinya seorang yang menganut 
agama Islam dan lazim bercakap bahasa 
Melayu yang sekurang-kurangnya 

seorang daripada ibubapanya adalah 
bangsa Malayan atau berketurunan Arab. 






4 


ERM 

Perlis 


“Melayu” ertinya seorang yang berasal 
dari mana-mana bangsa Malayan atau 
orang ketumnan Arab yang lazim 
bercakap bahasa Melayu atau mana-mana 
bahasa MaJayan dan menganut agama 
Islam. 


s.2 




5 


ERM 

Johor 


‘Melayu’ ertinya seorang yang berasal 
dari Bangsa Melayu atau mana-mana 
bangsa Malaysia yang lazim bercakap 
bahasa Malayan dan menganut agama 
Islam dan ungkapan itu hendaklah 
disifatkan sebagai termasuk Pihak 
Berkuasa, Lembaga, Pertubuhan, 

Persatuan dan syarikat yang ditetapkan 
dalam Jadual Kedua kepada Enakmen 
ini. 


s.2 


Pemntukan 
“disifatkan Melayu” 
itu dimasukkan 
kemudian iaitu pada 
4.9.1959 


6 


ERM 

Terengga 

nu 


‘Melayu” ertinya seorang yang berasal 
dari mana-mana bangsa Malayan yang 
lazim bercakap Melayu atau mana-mana 
bahasa Malayan dan menganut agama 
Islam. 


s. 2 





Mohammad Said ( 1 992) dalam analisanya pemah membuat perbandingan defmisi Melayu 
dalam dua ERM yang paling hampir peruntukan dan defmisi Melayunya dan mendapati 
bahawa walau pun ERM yang hampir sama tetapi terdapat perbezaan nyata antara ERM 
Kedah dan Perlis. Sehinggakan ada Melayu dalam Kedah tidak boleh menjadi Melayu 
dalam ERM Perlis dan sebaliknya. 

Jadual 2 : Perbandingan definisi “Melayu” dan implikasi dalam ERM Kedah dan Perlis 19 



Bil 


Ibu 


Bapa 


Status anak 

[kedah] 


Status anak [Perlis] 


1 


Melayu 


Melayu 


Melayu 


Melayu 


2 


Melayu 


Bukan Melayu 


Melayu 


Bukan Melayu 


3 


Melayu 


Keturunan 

Arab 


Melayu 


Melayu 


4 


Ketumnan 

Arab 


Melayu 


Melayu 


Melayu 


5 


Ketumnan 

Arab 


Bukan Melayu 


Melayu 


Bukan Melayu 


6 


Ketumnan 

Arab 


Ketumnan 

Arab 


Melayu 


Melayu 


7 


Bukan Melayu 


Melayu 


Melayu 


Melayu 


8 


Bukan Melayu 


Ketumnan 

Arab 


Melayu 


Melayu 


9 


Bukan Melayu 


Bukan Melayu 


Bukan Melayu 


Bukan Melayu 



MELAYU POLISI 

Di samping definisi, Melayu juga “disifatkan” sedemikian dalam peruntukan ERM dan 
perkara ini dibenarkan oleh Perlembagaan Persekutuan. 20 Melayu yang “disifatkan” ini 
dipanggil “Melayu Polisi”. Melayu Polisi dibenarkan menyertai ERM dalam berbagai 
bentuk dan sama ada dibenarkan dalam kesemua urusan dalam ERM atau khusus dalam 
pelupusan tanah atau urusniaga tanah dalam ERM. Dr. Shaikh Mohd Nor Alam Sheikh 
Hussein and Basiran Begum telah mengelaskan “Melayu Polisi” sebagai “Melayu statutori 
(statutory Malay)”. 21 Contohnya badan-badan berkanun yang diiktiraf sebagai Melayu 
(such as incorporated bodies recognised as Malay). 

Melayu polisi adalah entiti yang dibentuk dalam mekanisme ERM dan diujudkan 
melalui pindaan dalam ERM berdasarkan kepada “keperluan” dalam mekanisme itu 
sendiri sehinggakan terdapat keadaaan di mana ia tidak releven dengan kepentingan orang 



19 Muhammad Said Abdul Kadir A1 Haj. 1992. Undang-Undang Tanah Rizab Melayu-Siapakah Melayu. (Ed. 
Kedua.) Unit Perundangan Tanah, Jabatan Ketua Pengarah Tanah dan Galian Persekutuan. Kuala Lumpur. 
Halaman 12(a).) 

20 Perkara 89(6). 

21 Shaikli Mohd Nor Alam Sheikh Hussein and Basiran Begum. Malay Reservations: Meeting the Challenge of 
the Millinium. http://www.econ.upm.edu.mv/~peta/shaikh/shaikh.html (14.5.2008) 

Melayu. 22 Keperluan itu tidak semestinya keperluan untuk mengekalkan tanah kepai 
orang Melayu tetapi atas sebab “polisi” lain. 

Mekanisme menjadikan Melayu polisi adalah seperti berikut: 

Di antara cara yang di nyatakan ialah - 

(a) Entiti (Badan) tertentu (bukan orang semulajadi), diisytiharkan sebagai 
“Melayu”. Contohnya seksyen 19 ERM Kedah -secara diisytiharkan 
sebagai “Melayu”oleh Raja Dalam Mesyuarat. 

(b) “Dianggap sebagai “Melayu”. Contohnya tafsiran “Syarikat Pegangan 
Melayu” dalam ERM Bab 142. 

(c ) Disifatkan sebagai Melayu dalam keadaan tertentu seperti Pegawai 

Pemegang Harta atau Pemegang Amanah Raya dalam seksyen 20 ERM 
Terenggan dan Seksyen 19 ERM Johor. 

(d) Ditafsirkan sebagai “Melayu” contohnya seksyen 2(i) ERM Johor 

Dengan itu boleh dinyatakan bahawa “Melayu Polisi” ialah: 

"mana-mana entiti yang asalnya Bukan Melayu diberikan keupayaan perundangan 
sebagai "orang Melayu ” dalam TRM dan dalam peruntukan yang memberikan keupayaan 
itu terdapat bahawa entiti itu dianggap atau diisytiharkan sebagai Melayu”. Pemberian 
keupayaan perundangan itu dimasukkan melalui peruntukan ERM yang memberikan 
keupayaan kepada entiti untuk menerima pelupusan tanah atau melakukan urusniaga 
dalam ERM sama seperti "Melayu Dejinisi” dan dianggap Melayu dimana tanpa 
pengupayaan tersebut, entiti tersebut adalah Bukan Melayu dalam konteks ERM. 

Secara umumnya Melayu Polisi dalam ERM terdapat dalam semua ERM kecuali Perlis 23 
dan Kelantan, cuma konsep Melayu polisi ini adalah dimasukkan kemudian melalui 
pindaan di dalam ERM sama ada melalui peruntukan proviso atau pun pindaan kepada 
seksyen tertentu. 

Jadual 3 : Melayu Polisi dalam ERM (NMB dan NMTB) 



ERM 


seksyen 


Penjelasan Melayu Polisi 


catatan 


Bab 142 dan 


Sek.2 


Dalam ERM Bab 142, terdapat 


Tanah yang 


Wilayah 




satu ciri “entiti” yang dinyatakan 


di beri 


Persekutuan 




sebagai “ dianggap sebagai 


milik 






Melayu ” iaitu 


adalah 








“Pegangan 








Melayu”. 



22 Contohnya hampir semua ERM memberikan keupayaan kepada Pesuruhjaya Tanah Persekutuan untuk 
memegang gadaian tanah ERM sedangkan PTP tidak ditubuhkan untuk tujuan tersebut melalui Akta Peruruhjaya 
Tanah Persekutuan. 

23 Seksyen 17A(iii) ERM Perlis menyatakan: “Peruntukan dalam enakmen ini hendaklah terpakai pada 

mana-mana badan berkanun atau syarikat yang di senaraikan dalan Jadual D seperti mana peruntukan itu terpakai 
kepada orang Melayu atau orang Siam” 

1 . Syarikat itu hendaklah 

didaftarkan di bawah Akta 
Syarikat 1965 iaitu syarikat 
sendirian berhad. Syarikat 

Kerjasama yang didaftarkan 
dibawah Akta Syarikat Keijasama 
1 946 tidak boleh diambil kira. " 

2. Kesemua ahlinya hendaklah 
Melayu atau syarikat Melayu 
yang ditafsirkan sebagai Melayu 

3. Ada diperuntukan secara hitam 
putih didalam undang-undang 
tubuhnya bahawa penjualan 
saham-saham syarikat itu hanya 
pada Melayu atau syarikat 
Melayu sahaja. 

(walau pun di nyatakan “status 
entitinya ini” tetapi daripada ciri 
nya ia dikenali sebagai “Syarikat 
Pegangan Melayu”. 




2 


ERM Kedah 


Sek.19 


Institusi dan syarikat yang di 
dalam Jadual Kedua 

“diisytiharkan sebagai Melayu” di 
bawah seksyen 19 mendapat 
semua perlindungan dan 

keistimewaan sama seperti yang 
didapati oleh orang Melayu. 


Apabila di 

isytiharkan, 

maka 

institusi 

atau 

syarikat “di 
anggap” 
sebagai 
Melayu 


3 


ERM Perlis 




Tiada 




4 


ERM 

Kelantan 


Sek. 13A 


Diisytiharkan oleh Raja Dalam 
Mesjmarat sebagai Melayu 




5 


ERM Johor 


Sek.2.Tafsiran 


1 . Pihak Berkuasa, Lembaga, 
Badan, Persatuan dan syarikat 
yang tersenarai di dalam Jadual 
Kedua mendapat semua 

perlindungan dan keistimewaan 
sama seperti yang di dapati oleh 
orang Melayu. Dianggap sebagai 
Melayu (Dalam defmisi Melayu) 


Senarai 

Jadual 

Kedua 

adalah 

senarai 

“Melayu” 

Sek.19 


Pemegang Amanah awam dan 
pentadbir Harta dianggap sebagai 
Melayu dalan kes tertentu (Dalam 
keadaan ia bertindak sebagai wakil 
kepada orang Melayu) 




6 


ERM 

Terengganu 


Sek.2. 

(tafsiran 

Syarikat 

pegangan 

Melayu) 


1. Syarikat Pegangan Melayu 
mendapat semua perlindungan dan 
keistimewaan sama seperti yang 
didapati oleh orang Melayu. 
Syarikat ini mestilah: 

(a) Di perbadankan mengikut 
undang-undang syarikat, 

(b) Artikel persatuannya 

menghalang pindah milik 
saham kepada Bukan 
Melayu; dan 

(c) Satu daripada tujuannya 

ialah untuk 

mengurusniagakan tanah- 
tanah orang Melayu 

(Syarikat pegangan Melayu bagi 
tujuan (a) dan (b) di atas 
“dianggap” sebagai Melayu. 




Sek.20 


2. Pemegang harta dianggap 
sebagai Melayu dalam kes 
tertentu.(Bila bertindak sebagai 
pemegang Amanah kepada orang 
Melayu) 





BUKAN MELAYU DALAM ERM 



Orang Bukan Melayu (sama ada orang semulajadi atau orang jadian) secara amnya ialah 
orang selain Melayu Definisi dan Melayu Polisi di mana secara umumnya tidak boleh 
menguasai sebarang kepentingan Melayu dalam ERM. Perkara ini terdapat dalam 
sekatan-sekatan yang dinyatakan oleh ERM. Bagaimanapun terdapat pengecualian tertentu 
yang akan dibincangkan. 

Orang Bukan Melayu dalam aspek ERM terdiri daripada (i) orang Bukan Melayu 
yang langsung tidak dibenarkan menyertai ERM, (ii) orang Bukan Melayu yang menjadi 
pemilik tanah yang telah diisytiharkan sebagai ERM dan (iii) orang Bukan Melayu yang 
dibenarkan menyertai ERM. Bukan Melayu boleh terdiri daripada sama ada orang 
semulajadi atau orang jadian yang tidak terjatuh dalam definisi Melayu dalam ERM dan 
juga tidak terjatuh dalam pengertian Melayu Polisi (disifatkan sebagai Melayu) dalam 
ERM. 

Kebenaran dalam konteks ini diberikan dalam dua bentuk: 

(i) secara umum - Dalam peruntukan ERM membenarkan sesuatu entiti Bukan 
Melayu menyertai dalam mekanisme ERM sepenuhnya. 24 Kebenaran ini membolehkan 
entiti ini menerima pemberian milik, melakukan urusniaga dalam ERM dan tidak terikat 
dengan sebarang halangan urusniaga. Entiti seperti ini dinyatakan dalam ERM. Contohnya 
Proviso kepada seksyen 17A, ERM Perlis yang memperuntukkan, 

17A (i) “Walau apapun mana-mana peruntukan terkandung dalam Enakmen ini, 
mana-mana tanah rizab boleh diberi milik, dijual, dipajak atau sebaliknya dilupuskan 
kepada mana-mana badan korporat atau syarika t yang di senaraikan dalam Jadual D. 

(ii) Raja Dalam Mesyuarat boleh, dari semasa ke semasa, menambah, memotong 
daripada atau meminda Jadual D. 

(iii) Tanpa prejudis kepada sub-seksyen (i), peruntukan-peruntukan dalam 
Enakmen ini hendahklah terpakai kepada mana-mana badan korporat atau syarikat yang 
disenaraikan dalam Jadual D seperti mana mereka terpakai kepada orang Melayu atau 
orang Siam” 

Badan korporat atau syarikat ini Bukan Melayu DeTinisi dan bukan disifatkan Melayu 
(Melayu Polisi) tetapi mereka dibenarkan menerima milik tanah TRM, membeli atau 
menerima pajakan tanah TRM. Ianya kebenaran umum kerana keupayaan yang diberikan 
menyebabkan ianya mempunyai hak dan keupayaan sama seperti Melayu DeTinisi. 

(ii) Secara khusus - Dalam peruntukan itu dinyatakan perkara tertentu sahaja 
yang boleh di sertai oleh Bukan Melayu seperti boleh menerima gadaian dan lien. 



Jadual 4 : Kedudukan Bukan Melayu dalam konteks ERM. 25 



Jenis Bukan 
Melayu 


Kebolehan menyertai ERM 


Seksyen 


catatan 


Jenis 1: (Di 
luarTRM) 


Tidak boleh menyertai ERM 


s. 7 
ERM 
Bab 142 




Jenis 2:(Di 


Pemilik tanah sebelum tanah 




Tanah yang dipegang bukan 


dalam TRM) 


tersebut diisytiharkan sebagai 
ERM atau selepasnya sebelum 
Merdeka. 26 




“Pegangan 
Melayu”(dibenarkan 
melakukan urusniaga dengan 
Bukan Melayu yang lain) 


Jenis 3: 


(a)Secara 


1 . Badan korporat 


Sek. 


(Di jadualkan dalam Jadual 


(Dibenarkan 


umum 


dan syarikat yang 


17A 


D)(dimasukkan dalam tahun 


menyertai 
dalam ERM) 




disenarai dalam 

Jadual D (ERM 
Perlis). Dibenarkan 
bertindak sebagai 

Melayu 


ERM 

Perlis 


1962) 



24 Terdapat peruntukan yang membenarkan entiti Bukan Melayu bertindak sebagaimana orang Melayu dalam 
ERM. 

25 Jadual 4 Menjelaskan kedudukan orang Bukan Melayu di dalam ERM, terdapat 3 jenis orang Bukan Melayu 
(i) orang Bukan Melayu di luar ERM, (ii) Orang Bukan Melayu pemilik tanah TRM (ii) Orang Bukan Melayu 
yang diterima untuk menyertai ERM sama ada secara umum atau secara khusus. 

26 Selepas Kemerdekaan tidak dibenarkan mengikut perkara 89(4) Perlembagaan Persekutuan. 

2. Orang Siam 
Kedah 


Sek. 

6(1) 

ERM 

Kedah 


Tanah tidak semestinya tanah 
“Pegangan Melayu”. 






3. Orang Siam Perlis 


Sek.5,5 
A, 6 dan 
7 ERM 
Perlis 


Tanah tidak semestinya tanah~~ 
“Pegangan Melayu”. 




(b)Secara 

khusus 


1 . Proviso dalam 
seksyen 7 ERM Bab 
142. Syarikatdan 
badan Korporat yang 
di senaraikan dalam 
Jadual Ketiga boleh 
menerima pemberi 
milikan tanah dalam 
TRM 


Proviso seksyen 7 ERM Bab 142 






2. Peruntukan ERM 
itu dinyatakan 
perkara tertentu 
sahaja yang boleh 
disertai oleh Bukan 
Melayu seperti boleh 
menerima gadaian 
dan lien. 


Sek. 17 

ERM 

Bab 

142. 

Institusi 

atau 

syarikat 

dalam 

Jadual 

Kedua 





Jadual 5: Penyertaan Bukan Melayu (Jenis 3) dalam ERM secara umum atau khusus. 27 



Bil 


ERM 


Seksyen 


Peruntukan 


Catatan 


1 


ERM Bab 142 dan 
Wilayah Per. 

Kuala Lumpur 


Proviso 

Sek.7 


Institusi dan syarikat yang 
tersenarai dalam Jadual 
Ketiga boleh menerima 
pemberian milik tanah 
kerajaan di dalam 
Kawasan Rizab Melayu. 


Tanah yang 
diberi milik 
kepada badan 
dalam Jadual 
Ketiga di 
anggap 
“Pegangan 
Melayu” 






Sek. 17 


Institusi dan syarikat 
yang tersenarai di dalam 
Jadual Kedua boleh 
menerima gadaian dan 
lien. 





27 Kedudukan Bukan Melayu jenis (3) iaitu orang Bukan Melayu yang dibenarkan menyertai ERM sama ada 
secara umum atau khusus mengikut ERM negeri-negeri. 

2 


ERM Kedah 


Sek.6 dan 
Sek.8 


1 .Orang Siam boleh 
terima beri milik dan 
boleh melakukan 

urusniaga serta tidak 
tertakluk kepada sekatan 
kepada Bukan Melayu. 


Status tanah 
tidak 

semestinya 

“Pegangan 

Melayu” 


3 


ERM Perlis 


Sek. 5, 5A, 6 
dan 7 


1. Orang Siam boleh 
terima beri milik dan 
boleh melakukan 

urusniaga seta tidak 
tertakluk kepada sekatan 
kepada Bukan Melayu. 




Sek 17A 


2. Institusi dan syarikat 
yang tersenarai di dalam 
Jadual D boleh menerima 
pemberi milikan, 

menerima pindahmilik, 
menerima pajakan atau 
bentuk pelupusan yang 
lain. 




Sek.9 


3. Institusi dan syarikat 
yang tersenarai dalam 
jadual C boleh menerima 
gadaian 




4 


ERM Kelantan 


Sek. 13A 


1 . Institusi dan syarikat 
Bukan Melayu yang di 
luluskan oleh Raja Dalam 
Mesyuarat di bawah 
seksyen 13A boleh 

,menerima pemberian 

milik, menerima pindah 
milik (termasuk pajakan) 
dan penurunan milik, atau 
bentuk pelupusan yang 
lain. 




Sek.9A 


2. Institusi dan syarikat 
yang tersenarai dalam 
Jadual D boleh menerima 
gadaian dan lien. 




Sek. 9(iii) 


3.Penyewaan tanah ERM 

tidak lebih 3 tahun 
1 






142 



Jurnal Undang-Undang 



5 


ERM Johor 




- 


■ 


6 


ERM Terengganu 


9(iii) 


l.Badan yang 
disenaraikan dibawah sub- 
seksyen 9(iii) boleh 
menerima pindah milik 
pegangan Melayu dengan 
kelulusan Raja Dalam 
Majlis 








Sek.l l(e) 


2. Institusi dan syarikat 
yang tersenarai di dalam 
Jadual Kedua boleh 
menerima gadaian atau 
pajakan. 








Sek.ll 


3. Senarai badan yang 
boleh menerima gadaian 
dan pajakan 








Sek. 1 1 (f) 


4.0rang atau badan atau 
perbadanan yang di 

benarkan secara bertulis 
oleh raja dalam Mesyuarat 
untuk menerima gadaian 
danpajakan. 





KESIMPULAN 

Konsep Melayu dan mekanisme ERM adalah dua perkara yang berkait. Analisa 
mekanisme ERM terdapat dua jenis Melayu yang dimaksudkan iaitu Melayu Definisi dan 
Melayu Polisi. Melayu Definisi terdiri dari orang Melayu semulajadi yang pada awalnya 
terdiri dari orang Melayu Nusantara yang beragama lslam. Selepas Perjanjian Persekutuan 
pada 1 948 dan Merdeka pada tahun 1957, Melayu DeEnisi hanya merujuk kepada Melayu 
warga negara dan bermastautin di Tanah Melayu. Dengan kemasukan orang asing dan 
kahwin campur, faktor keturunan Melayu menjadi makin penting di sampung kriteria lain 
dalam definisi Melayu. Perkembangan pelaksanaan ERM memaksa polisi dibuat 
meluaskan Melayu kepada Melayu Polisi dimana orang bukan semulajadi dijadikan 
Melayu dengan mekanisme tertentu dan diberi keupayaan tertentu dalam ERM. Melayu 
Polisi utama ialah Syarikat Melayu, Syarikat Pegangan Melayu dan beberapa entiti yang di 
Jadualkan dalam ERM. Penyenaraian dalam Jadual diputuskan oleh Raja Dalam Mesyuarat. 

^layu Polisi makin penting dan berpengaruh bersama Bukan Melayu. 28 Orang Bukan 
jvfelayu turut menguasai tanah ERM dan dibenarkan menyertai ERM dan menguasai 
kejientingan Melayu dalam ERM. Perkembangan ekonomi semasa memaksa dasar 
peinbangunan melibatkan TRM dan dimajukan pada skala besar dan cepat seperti 
ranbangan Koridor Ekonomi Pantai Timur (ECER) 29 dan Wilayah Ekonomi Koridor Utara 
(N.CER). 30 Melayu Definisi makin diabaikan dan matlamat ERM makin melencong 
daripada asalnya. v 

Resali Muda 

Pegawai Undang-Undang 

Kementerian Perpaduan, Kebudayaan, Kesenian dan Warisan 
Bangunan Sultan Abdul Samad 
50506 Kuala Lumpur 



28 Orang Bukan Melayu juga dari faktanya turut menguasai TRM secara yang tidak dibenarkan oleh ERM (Tidak 
Sah) seperti dijadikan alat oleh orang Bukan Melayu. Nama mereka digunakan oleh orang Bukan Melayu di 
dalam borang pindah milik iaitu borang 14A, KTN 1965 bila orang Bukan Melayu berkenaan membeli tanah di 
dalam kawasan rizab Melayu, tafsir orang Bukan Melayu sebagai Melayu atas beberapa sebab termasuk silap 
pemahaman Pentadbir Tanah sendiri, Bukan Melayu mengahwini Melayu dan menguasai TRM secara 
sebanamya walau pun tanah itu didaftarkan atas nama isterinya, Pembatalan Kawasan Tanah Rizab Melayu Yang 
Tidak Diganti, Rizab Melayu yang di sewakan kepada Bukan Melayu, Pendudukan Tanah Rizab Melayu Pada 
Zaman Darurat dan Tanah kerajaan dalam kawasan rizab Melayu masih terdapat di sana sini dan ada antara 
tanah-tanah itu telah dan sedang diterokai oleh orang-orang Bukan Melayu dan juga orang Melayu sendiri tanpa 
mendapat apa-apa kebenaran daripada Pihak Berkuasa negeri. 

29 Satu program pembangunan ekonomi wilayah yang dilancarkan oleh kerajaan pada 29 Oktober 2007. 

30 Kawasan pembangunan ekonomi dan sosial yang membabitkan negeri Perlis, Kedah, Pulau Pinang dan utara 
Perak. Dirasmikan pada 30 Julai 2007. 



